Tiedote 1.11.2016

**Innovatiivinen uusi Kia Optima**

Täysin uusi Kia Optima (sedan) esiteltiin Suomessa tammikuussa. Neljännen sukupolven Kia Optimassa yhdistyvät moderni muotoilu, ensiluokkainen laatu ja tekniset uudistukset. Uusi Optima tarjoaa aiempaa enemmän hienostuneisuutta ja parempaa ajettavuutta säilyttäen kuitenkin urheilullisen imagonsa, joka on tehnyt Optimasta Kian parhaiten myyviä malleja maailmanlaajuisesti.

Kian suunnittelutiimit pyrkivät tasapainoon uuden Optiman muotoilussa. Uusi Optima säilyttää mallin suosioon nostaneen urheilullisen identiteettinsä tarjoten samalla ensiluokkaista mukavuutta. Uusi kattavasti varusteltu Optima onkin suunniteltu vastaamaan erityisesti yritysautoilijan vaatimuksia.

Uusi Kia Optima on kasvanut mitoiltaan. Auto on edeltäjäänsä pidempi, leveämpi ja korkeampi. Myös auton akseliväli (2805 mm) on kasvanut 10 mm. Uusi Optima (4885 mm) on 10 mm aiempaa pidempi. Leveyttä (1860 mm) auto on saanut lisää 25 mm ja korkeutta 10 mm (1465 mm). Muutokset mahdollistavat tilavamman ja mukavamman matkustamon, jossa on enemmän pää- ja hartiatilaa, paremmat takajalkatilat sekä suurempi tavaratila.

Optiman kylkiprofiilissa korostuvat mallin urheilullisuutta korostavat linjat. Auton takavalot myötäilevät hartialinjan nousua kohti korotettua tavaratilan kantta. Auton hartialinja muodostaa jatkeen etuvaloille luoden etu- ja takaosalle selkeän yhteyden. Sivuille ulottuvat kaarevat LED-takavalot antavat Optimalle modernin takailmeen. Nouseva, spoilerin muotoinen tavaratilan kansi, urheilullinen takapuskuri ja ovaalinmuotoinen pakoputki korostavat auton määrätietoista otetta tiehen. Optima-mallistoon on uutena versiona tarjolla myös Optima GT (245 hv), joka on Kian kaikkien aikojen tehokkain tuotantomalli Euroopan markkinoille. Optima Plug-in Hybrid on puolestaan Optima-malliston ladattava hybridiversio, jonka toimintamatka sähköllä on jopa 54 km.

Uusi Kia Optima on aiempaa hienostuneempi sisätiloiltaan tarjoten ensiluokkaisen ajonautinnon ja matkustusmukavuuden. Kian suunnittelijat ovat luoneet autolle modernin sisäilmeen, jossa ohjaamo on muotoiltu aiempaa yhtenäisemmäksi. Uusi kojelauta ja keskikonsoli tekevät ohjaamosta avaran. Kojelautaan on upotettu näyttävä 8” tuuman kosketusnäyttö.

Uuden Kia Optiman korirakenteessa on käytetty entistä vahvempia materiaaleja turvallisuuden parantamiseksi. Korista 50 prosenttia on tehty ultralujasta teräksestä, mikä on 150 prosenttia enemmän aiempaan malliin verrattuna. Kia Optima saavutti täydet viisi tähteä Euro NCAP -turvallisuustestissä.

Täysin uusi Kia Optima on varustettu useilla turvallisuutta parantavilla varusteilla. Näitä ovat mukautuva vakionopeudensäädin, automaattinen hätäjarrutusjärjestelmä, kaistavahti,

kaukovaloavustin, nopeusrajoitusmerkkien tunnistusjärjestelmä, kuolleen kulman tunnistusjärjestelmä ja risteävän liikenteen varoitusjärjestelmä. Optiman

sisältämä teknologia tekee siitä yhden D-segmentin innovatiivisimmista autoista. Uusi Optima on varustettu muun muassa mobiililaitteen langattomalla laturilla. Uutena

ominaisuutena Optimaan on saatavana myös elektronisesti säätyvä iskunvaimennus.

Kia Optima -mallisto sisältää neljä eri varustetasoa: LX, EX, Business Premium ja Business Luxury. Jo LX-tason varustelu on kattava. Se käsittää muun muassa 7” TFT LCD -kosketusvärinäytön navigointijärjestelmällä ja peruutuskameralla, lämmitettävän ohjauspyörän, automaattisen kaksialueilmastoinnin, pysäköintitutkat edessä ja takana, sähkötoimisen käsijarrun ja vakionopeudensäätimen. Ylellinen Business Luxury -varustetaso sisältää edellä mainittujen varusteiden lisäksi mm. 360 around view -kamerajärjestelmän, elektronisesti säätyvän iskunvaimennuksen, mukautuvan vakionopeudensäätimen, automaattisen hätäjarrutusjärjestelmän, langattoman matkapuhelimen latauksen, ilmastoidut etuistuimet, panoraama-kattoikkunan ja Harman/Kardon Premium -äänentoistojärjestelmän.

Kia Optiman voimanlähteinä ovat 1.7 CRDi -dieselmoottori (141 hv), 2.0 CVVL -bensamoottori (163 hv) ja 2.0 T-GDI bensaturbomoottori (245 hv).

Optiman CO2-päästöt ovat alhaisimmillaan 110 g/km. Taloudelliseen ja vähäpäästöiseen dieselmoottoriin on tarjolla Kian uusi 7-vaihteinen DCT-kaksoiskytkinautomaatti (116 g/km).

Kia Optima -malliston hinnat alkavat 29 646 eurosta.

**Lisätietoja**

Lauri Puintila,PR-päällikkö, Kia-maahantuonti, Lauri.Puintila (at) delta.fi, 040 584 4685

***Kia Motors Corporation****Kia Motors Corporation on vuonna 1944 perustettu eteläkorealainen autonvalmistaja. Kia-autojen vuosittainen tuotanto on yli 3 miljoonaa ajoneuvoa. Kialla on 14 valmistus- ja kokoonpanotehdasta viidessä eri maassa ja myyntiverkosto toimii noin 150 maassa. Yhtiön vuotuinen liikevaihto on noin 45 miljardia dollaria. Kialla on maailmanlaajuisesti noin 49 000 työntekijää.
Kian markkinaosuus oli Suomessa 6,0 prosenttia vuonna 2015. Kialla on ollut useana vuonna Suomen merkkiuskollisimmat asiakkaat.
Kian maahantuontiyhtiö Suomessa on Delta Motor Group.*